ZAPISNIK

s 8. redovne sjednice

Općinskog vijeća Općine Ribnik

održane dana 03. lipnja 2026. godine
Početak sjednice u 19:00 sati.
NAZOČNI VIJEĆNICI:      Jelena Dolinar, Janko Mus, Dolinar Nikola, Hadušek Damir

ODSUTNI VIJEĆNICI:       Jasmina Ropar, Davor Srakovčić, Dražen Jarnević
OSTALI NAZOČNI: 
Dino Blažević, načelnik 

Snježana Zvonarić Hribljan, pročelnica 
Predsjednica Općinskog vijeća, gđa. Jelana Dolinar, utvrdila je da je na sjednici prisutno 4 ( četiri  ) vijećnika od ukupno 7 (sedam), da postoji kvorum za odlučivanje i da će sve odluke koje donese Općinsko vijeće Općine Ribnik biti pravovaljane.

Za 08. sjednicu općinskog vijeća, dostavljeni su  sljedeći  materijali i sljedeći 

DNEVNI RED
1. Aktualni sat

2. Prijedlog Odluke o donaciji novčanih sredstava Župi Lipnik

3. Prijedlog Odluke o zajedničkom organiziranju obavljanja komunalnih djelatnosti osnivanjem vlastitog pogona 

4. Prijedlog Odluke o ukidanju statusa javnog dobra u općoj uporabi 

5. Razno 

Dnevni red  dan je na glasanje te je usvojen jednoglasno, s 4 ( četiri ) glasa „ZA“ .

Ad.1.) Aktualni sat 
Načelnik Dino Blažević  izvjestio je viječnike o održanoj raspravi u Upravnom odjelu za opću upravu Karlovačke županije o predmetu naknade za oduzetu imovinu po zahtjevu Župe sv Ilije Proroka. Rekao je kako je vrlo izgledno da će nekretnine koje crkva potražuje biti dodijeljene crkvi, budući da su prema pismenim dokazima crkve, nekretnine darovane za osnivanje poljoprivredne zadruge, međutim kako zemljište nije  privedeno namjeni do 1996. godine  po zahtjevu Župe sv. Ilije Proroka Lipnik, vrača se crkvi. 
Ad.2.) Usvajanje Odluke  o donaciji novčanih sredstava Župi Lipnik
Načelnik je pojasnio da se radi o sredstvima koja bi Karlovačka županija dodjelila Općini Ribnik

za sufinanciranje rekonstrukcije krovišta na crkvi Presvetog trojstva u  Ribniku, te bi Općina Ribnik dodijeljena joj sredstva prosljedila Župi Lipnik, koja bi provodila projekt obnove. 

Nakon kraće rasprave Odluka o donaciji novčanih sredstava Župi Lipnik usvojena je jednoglasno s 

4 (četiri )  glasa ZA.

Ad.3.) Usvajanje Odluke o zajedničkom organiziranju obavljanja komunalnih djelatnosti osnivanjem vlastitog pogona 

Načelnik je pojasnio da se sukladno Odluci o osnivanju, ustrojstvu i djelokrugu Zajedničkog 

upravnog odjela, predlaže i Odluka o zajedničkom organiziranju obavljanja komunalnih djelatnosti

osnivanjem vlastitog pogona. Pojasnio je da vlastiti pogon nema svojstvo pravne osobe, a djeluje unutar
zajedničkog Jedinstvenog upravnog odjela te  će obavljati poslove čišćenja i djelomično održavanje
javnih površina (zelenih površina, pješačkih staza, trga te dijela javnih cesta koje prolaze kroz naselje kada 
se ti dijelovi ne održavaju prema posebnim zakonima), održavanje groblja i dr..

Rasprave po ovoj točci nije bilo, te je Odluka o zajedničkom organiziranju obavljanja komunalnih djelatnosti osnivanjem vlastitog pogona usvojena jednoglasno s 4  ( četiri ) glasa ZA.
Ad.4. Usvajanje  Odluke o ukidanju statusa javnog dobra u općoj uporabi
Načelnik je pojasnio da je prestala potreba korištenja k.č. br. 2566/1, k.o. Lipnik te da se predlaže da se za navedenu česticu ukine status javnog dobra u općoj uporabi, zatim je prikazao na projektoru položaj navedene katastarske čestice. 
Nakon krače rasprave, pristupilo se glasanju i Odluka o ukidanju statusa javnog dobra u općoj uporabi, usvojena je jednoglasno s 4 ( četiri ) glasa ZA.
Ad.5.) Razno 
Načelnik je pod točkom razno upoznao viječnike sa temama Javne tribine o stambenom zbrinjavanja mladih, te ih pozvao da predlože uvjete za stambeno zbrinjavanje.
Viječnik Nikola Dolinar predložio je da se kod dodjele zemljišta da prednost mladim obiteljima.

Predsjednica vijeća Jelena Dolinar rekla je kako  mjere za stambeno zbrinjavanje trebaju obuhvatiti i mlade koji su samci i nemaju obitelj.

Viječnik Janko Mus rekao je kako će se nakon javne tribine vidjeti kakvo je javno mnijenje te če tada biti jasnije u kojem smjeru treba ići. 

Načelnik je također informirao prisutne o održanom sastanku sa dožupanicom Karlovačke županije

odnosno o temama o kojima se razgovaralo. 

Budući da drugih točaka dnevnog reda nije bilo, predsjednica  Općinskog vijeća Jelena Dolinar,  zahvalila se vijećnicima na  sudjelovanju u radu sjednice, te je rad sjednice završen u  20.00  sati. 
Da je zapisnik s 08. sjednice Općinskog vijeća Općine Ribnik vjeran originalu, potpisuje i ovjerava:

ZAPISNIČAR:


             PREDSJEDNICA OPĆINSKOG VIJEĆA: 
Snježana Zvonarić Hribljan



 
          Jelena Dolinar 

